El Conservatori Professional de Música Joaquín Rodrigo de Sagunt obté una major subvenció de la Conselleria d'Educació, Cultura i Esport
06 de novembre 2020

![Imagen 1](/media/grwjb2sx/c_conservatorio.jpg)![Imagen 2](/media/c5khw4pi/c_jose-manuel-tarazona-compromis.jpg)

  

La Conselleria d'Educació, Investigació, Cultura i Esport ha concedit una subvenció a l'Ajuntament de Sagunt de 120 602 euros destinats a finançar el manteniment i les despeses de funcionament del Conservatori Professional de Música Joaquín Rodrigo. Esta subvenció és fonamental per a poder aconseguir els objectius dels ensenyaments professionals de música que capaciten i permeten obtindre una titulació oficial en este àmbit. L'import de la subvenció supera al de l'any passat, que va ser de 109 168 euros, per la qual cosa enguany hi ha hagut un increment d'11 434 euros més, segons indica el regidor d'Educació de l'Ajuntament de Sagunt, José Manuel Tarazona.

  

Tarazona, ha assegurat que esta és una bona notícia i ha explicat que «**aquest increment ha de veure amb el treball conjunt que fem tots, tant per part del departament d'Educació com del mateix Conservatori, amb un treball molt destacable perquè el centre funcione amb normalitat com un centre més, en aquest cas d'ensenyaments musicals. Aquesta ajuda és més important, si cap, tenint en compte la difícil situació actual. Cal dir que, gràcies a la subvenció rebuda per part de la Diputació de València, molt prompte començaran les obres previstes en aquest centre**».

  

*   [](http://www.facebook.com/sharer.php?u=https://aytosagunto.es/va/actualitat/el-conservatori-professional-de-musica-joaquin-rodrigo-de-sagunt-obte-una-major-subvencio-de-la-conselleria-d-educacio-cultura-i-esport/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-professional-de-musica-joaquin-rodrigo-de-sagunt-obte-una-major-subvencio-de-la-conselleria-d-educacio-cultura-i-esport/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-professional-de-musica-joaquin-rodrigo-de-sagunt-obte-una-major-subvencio-de-la-conselleria-d-educacio-cultura-i-esport/ "Linked In")
*   [](mailto:?body=https://aytosagunto.es/va/actualitat/el-conservatori-professional-de-musica-joaquin-rodrigo-de-sagunt-obte-una-major-subvencio-de-la-conselleria-d-educacio-cultura-i-esport/)